b"\n_START_ARTICLE_\nAchang jezik\n_START_PARAGRAPH_\nAchang jezik (Acang, Ach'ang, Achung, Ahchan, Anchan, Atsang, Chung, Maingtha, M\xc3\xb6nghsa, Ngacang, Ngac'ang, Ngachang, Ngatsang, Ngo Chang, Ngochang, Tai Sa'; ISO 639-3: acn),jedan od \xc5\xa1est sjevernoburmanskih jezika, \xc5\xa1ire lolo-burmanske skupine, koji se govori u kineskoj provinciji Yunnan i u susjednoj Burmi, zapadno od rijeke Irrawaddy._NEWLINE_U Kini se govore tri dijalekta: longchuan, lianghe i luxi, a u Burmi jedan, maingtha. Blizu 30.000 govornika, od \xc4\x8dega 27,708 u Kini (1990) i 1,700 u Burmi (1983). Njihov vlastiti naziv je Ngochang, u Kini je nazivan achang i u Burmi Maingtha."